וילסון בת'ל

סטיבן וילסון בת'ל (באנגלית: Stephen Wilson Bethel; נולד ב-24 בפברואר 1984) הוא שחקן ומפיק אמריקאי. הוא ידוע מתפקידיו כרדר קלהאן באופרת הסבון של CBS "צעירים חסרי מנוח" (2009–2011), בתפקיד ווייד קינסלה בסדרה "חשיפה לדרום" (2011–2015), בתפקיד סגן התובע המחוזי מארק קלאן בדרמה המשפטית "בית המשפט!" (2019–2023), ובתפקיד בנג'מין "דקס" פוינדקסטר/בולזאיי בעונה השלישית של סדרת היקום הקולנועי של מארוול "דרדוויל" (2018) וסדרת החידוש שלה, "דרדוויל: נולד מחדש" (2025–הווה). הוא גם הכוכב והיוצר של סדרת הרשת "סטופיד הייפ" בפלטפורמה המקוונת של The CW.

 ראשית חייו 
בת'ל נולד ב-24 בפברואר 1984 למשפחה יהודית, בהילסבורו, ניו המפשייר, ארצות הברית. הוא בנם של האמן סטיב בת'ל והסופרת ג'ויס מיינארד. הוריו התגרשו בגיל צעיר והוא גדל בקין, ניו המפשיר עם אמו. לבת'ל 8 אחים ואחיות מנישואים שונים של הוריו.

 קריירה 
בת'ל ערך את הופעת הבכורה שלו על המסך בתור בראד בסדרת הדרמה לנוער "The O.C". הוא גילם תפקידי אורח בסדרות "ג'אג", "פשע מן העבר" ו"NCIS" וגילם את רב"ט אוון "קיו-טיפ" סטפורד במיני-סדרה המועמדת לפרס אמי "דור מזוין", בכיכובו של אלכסנדר סקושגורד. בת'ל ערך את הופעת הבכורה הקולנועית שלו בסרט על מלחמת וייטנאם משנת 2008, "1968 Tunnel Rats", שם גילם את חייל הכוחות המיוחדים של צבא ארצות הברית רב"ט גרין. בשנת 2009, הוא קיבל תפקיד חוזר בתור ריידר קלהאן באופרת סבון של CBS "צעירים חסרי מנוח".

בסדרת הקומדיה-דרמה "חשיפה לדרום" של The CW, בת'ל גילם את ווייד קינסלה, "הילד הרע" והשכן של הדמות המרכזית בסדרה, זואי הארט (רייצ'ל בילסון). הסדרה עלתה לאקרנים ב-26 בספטמבר 2011 והסתיימה ב-7 במאי 2015, לאחר ארבע עונות. המגזין BuddyTV דירג אותו במקום ה-14 ברשימת "הגברים הסקסיים ביותר בטלוויזיה לשנת 2011", בשנת 2012 הוא דורג במקום השני באותה רשימה.

ב-2016 הוא הופיע בארבעה פרקים של סדרת המותחן המשפטי של ABC "המדריך לרוצח" בתור צ'ארלס מאהוני.

בשנת 2018, הוא הצטרף לצוות השחקנים של הסדרה "דרדוויל" בתור בנג'מין "דקס" פוינדקסטר, הידוע גם בשם בולזאיי וחזר על התפקיד בסדרה "דרדוויל: נולד מחדש" ב-2025.בשנת 2019, בת'ל קיבל תפקיד ראשי בסדרת הדרמה המשפטית "בית המשפט!" של רשת CBS בתור סגן התובע המחוזי מארק קאלאן.

ב-2025 שיחק בתפקיד שיין מגווייר, קצין ניהול חיות הבר ביוסמיטי, ששימש בעבר כפקח בצבא בסדרת המתח של נטפליקס "יוסמיטי" יחד עם אריק באנה וסם ניל.

 חיים אישיים 
הוא נישא לליזל מרטינז-בלגר ב-28 בנובמבר 2020. יש לו בת אחת.

 פילמוגרפיה 
 קולנוע 
שנה סרט תפקיד הערות 20081968 Tunnel Rats רב"ט דן גרין 2011Stealing Summers טרבור 2012Wyatt Earp's Revenge דוק הולידיי ישיר לווידאו 2013Not Today בילCold Turkey האנק 2014 מידות רעות קצין במשטרת לוס אנג'לס 2021 דלתות ריקי אנתולוגיה של מדע בדיוני 2023Match Me If You Can ריילי דטאמור 2025A Sprinkle of History ברט באסקין 

 טלוויזיה 
שנהסדרהתפקידהערות2004The O.Cבראדבפרק: "The Telenovela"2005ג'אגצ'ארלס באנדרבפרק: "Dream Team"NCISג'ון קירביבפרק: "Switch"2008דור מזויןסגן אוון קו-טיפ סטאפורדמיני סדרה; תפקיד ראשי; 7 פרקיםפשע מן העברג'יימס 'ג'ימי' טוליבפרק: "Shore Leave"2009–2011צעירים חסרי מנוחריידר קלהאןתפקיד ראשי; 78 פרקים2011The Perfect Studentטרנטסרט טלוויזיה2011–2015חשיפה לדרוםוייד קינסלהתפקיד ראשי; 76 פרקים2012קבלת פניםגרג2 פרקים2013של מי השורה הזאת בכלל?עצמופרק 1, אורחTremeלאני פוקסבפרק: "Dippermouth Blues"Stupid Hype"ההייפ"פיילוט, גם מפיק ראשי ותסריטאי2014L.A. Rangersפרקרסדרת אינטרנט; תפקיד ראשי; 5 פרקים
מפיק ראשי ותסריטאי2014–2017American Kokoסלינגר3 פרקים2015בייטס מוטלטיילורבפרק: "Norma Louise"סקוט קרפנטרתפקיד חוזר; 8 פרקיםBlood & Oilפין3 פרקים2016מחשבות פליליותרנדי ג'ייקובסבפרק: "The Bond"Harley and the Davidsonsריי וייסארמיני סדרה; בפרק: "Race to the Top"The Infamousג'ייסון גנטפיילוט2016–2017המדריך לרוצחצ'ארלס מאהוני4 פרקים2018דרדווילהסוכן בנג'מין "דקס" פוינדקסטרתפקיד ראשי; 11 פרקים2019–2023בית המשפט!מרק קאלןתפקיד ראשי; 58 פרקים
ביים הפרק: "Truth Hurts"2025–הווהדרדוויל: נולד מחדשבנימין "דקס" פוינדקסטר/בולזאייתפקיד ראשי; 4 פרקים2025יוסמיטישיין מגוואיר5 פרקיםTBAImperfect Womenסקוטתפקיד חוזר

 קישורים חיצוניים 

 הערות שוליים 

קטגוריה:אמריקאים ממוצא רוסי-יהודי
קטגוריה:אמריקאים ממוצא אנגלי
קטגוריה:אמריקאים ממוצא קנדי

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1984